title: 2011/571/EU: Europa-Parlamentets afgørelse af 10. maj 2011 om afslutning af regnskaberne for EF-Fiskerikontrolagenturet for regnskabsåret 2009

text:
               27.9.2011

               DA

               Den Europæiske Unions Tidende

               L 250/139

         EUROPA-PARLAMENTETS AFGØRELSE
   af 10. maj 2011
   om afslutning af regnskaberne for EF-Fiskerikontrolagenturet for regnskabsåret 2009
   (2011/571/EU)
   EUROPA-PARLAMENTET,

               —

               der henviser til det endelige årsregnskab for EF-Fiskerikontrolagenturet for regnskabsåret 2009,

               —

               der henviser til Revisionsrettens beretning om årsregnskabet for EF-Fiskerikontrolagenturet for regnskabsåret 2009 med agenturets svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 768/2005 af 26. april 2005 om oprettelse af et EF-fiskerikontrolagentur (3), særlig artikel 36,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Fiskeriudvalget (A7-0118/2011),

               1.

               godkender afslutningen af regnskaberne for EF-Fiskerikontrolagenturet for regnskabsåret 2009;

               2.

               pålægger sin formand at sende denne afgørelse til den administrerende direktør for EF-Fiskerikontrolagenturet, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 1.

      (2)  EFT L 248 af 16.9.2002, s. 1.

      (3)  EUT L 128 af 21.5.2005, s. 1.

      (4)  EFT L 357 af 31.12.2002, s. 72.


title: 2011/658/: Europa-Parlamentets og Rådets afgørelse af 27. september 2011 om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2011/000 TA 2011 — teknisk bistand på Kommissionens initiativ)

text:
               7.10.2011

               DA

               Den Europæiske Unions Tidende

               L 263/15

         EUROPA-PARLAMENTETS OG RÅDETS AFGØRELSE
   af 27. september 2011
   om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2011/000 TA 2011 — teknisk bistand på Kommissionens initiativ)
   (2011/658/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 8, stk. 2,
   under henvisning til forslag fra Europa-Kommissionen og
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdsløse arbejdstagere, der er blevet afskediget som følge af gennemgribende strukturelle ændringer i verdenshandelsmønstrene på grund af globaliseringen, og at hjælpe dem med at vende tilbage til arbejdsmarkedet.

               (2)

               Anvendelsesområdet for EGF blev udvidet for ansøgninger indgivet fra den 1. maj 2009, således at det også omfatter støtte til arbejdstagere, der bliver afskediget som en direkte følge af den internationale finansielle og økonomiske krise.

               (3)

               Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR.

               (4)

               I henhold til forordning (EF) nr. 1927/2006 kan 0,35 % af det årlige maksimale beløb hvert år stilles til rådighed til teknisk bistand på Kommissionens initiativ. Kommissionen foreslår derfor, at der ydes en støtte på 610 000 EUR.

               (5)

               EGF bør følgelig anvendes til at yde teknisk bistand på Kommissionens initiativ —

         VEDTAGET DENNE AFGØRELSE:
   Artikel 1
   I forbindelse med Den Europæiske Unions almindelige budget for regnskabsåret 2011 stilles der et beløb til rådighed fra Den Europæiske Fond for Tilpasning til Globaliseringen på 610 000 EUR i forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 27. september 2011

            På Europa-Parlamentets vegne

         J. BUZEK

            Formand

            På Rådets vegne

         M. DOWGIELEWICZ

            Formand

      (1)  EUT C 139 af 14.6.2006, s. 1.

      (2)  EUT L 406 af 30.12.2006, s. 1.


Avis juridique important

|

32003D0239

2003/239/EF: Rådets afgørelse af 18. februar 2003 om indgåelse af en aftale i form af brevveksling mellem Det Forenede Kongerige Storbritannien og Nordirland på vegne af Isle of Man og Det Europæiske Fællesskab om udvidelse til Isle of Man af den retlige beskyttelse af databaser i henhold til kapitel III i direktiv 96/9/EF

EU-Tidende nr. L 089 af 05/04/2003 s. 0011 - 0015

Rådets afgørelseaf 18. februar 2003om indgåelse af en aftale i form af brevveksling mellem Det Forenede Kongerige Storbritannien og Nordirland på vegne af Isle of Man og Det Europæiske Fællesskab om udvidelse til Isle of Man af den retlige beskyttelse af databaser i henhold til kapitel III i direktiv 96/9/EF(2003/239/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets direktiv 96/9/EF af 11. marts 1996 om retlig beskyttelse af databaser(1), særlig artikel 11, stk. 3,under henvisning til forslag fra Kommissionen(2), ogud fra følgende betragtninger:(1) Den ret, der gives i artikel 7 i direktiv 96/9/EF, finder anvendelse på databaser, hvis fremstillere eller rettighedshavere er omfattet af den beskyttelse, der ydes i henhold til direktivets artikel 11, stk. 1 og 2.(2) Isle of Mans lovgivning om beskyttelse af databaser er i overensstemmelse med bestemmelserne i direktiv 96/9/EF og giver samme beskyttelse som direktivets kapitel III. Isle of Man agter at udvide sin lovgivnings anvendelsesområde til også at gælde statsborgere fra medlemsstaterne af Den Europæiske Union, fysiske personer med sædvanligt opholdssted på en medlemsstats område, og selskaber eller virksomheder, der er oprettet i henhold til en medlemsstats lov, og hvis vedtægtsmæssige hjemsted, hovedkontor eller hovedforretningssted er beliggende i en af medlemsstaterne.(3) Isle of Mans lovgivning berettiger derfor en udvidelse af den beskyttelse, der gives i henhold til kapitel III i direktiv 96/9/EF. Varigheden af denne udvidede beskyttelse kan ikke være længere end den i artikel 10 i direktiv 96/9/EF fastsatte beskyttelsestid.(4) Aftalen i form af brevveksling, hvormed den beskyttelse, der gives i henhold til kapitel III i direktiv 96/9/EF, udvides til også at gælde Isle of Man, bør godkendes i overensstemmelse hermed -TRUFFET FØLGENDE AFGØRELSE:Artikel 1Aftalen i form af brevveksling mellem Det Europæiske Fællesskab og Det Forenede Kongerige Storbritannien og Nordirland på vegne af Isle of Man om udvidelse til Isle of Man af den retlige beskyttelse af databaser i henhold til kapitel III i direktiv 96/9/EF godkendes herved på Fællesskabets vegne.Teksten til aftalen i form af brevveksling er vedlagt som bilag.Artikel 2Formanden for Rådet bemyndiges herved til at udpege den person, der er beføjet til med bindende virkning for Fællesskabet at undertegne brevet til Det Forenede Kongerige Storbritannien og Nordirland.Udfærdiget i Bruxelles, den 18. februar 2003.På Rådets vegneN. ChristodoulakisFormand(1) EFT L 77 af 27.3.1996, s. 20.(2) EFT C 331 E af 31.12.2002, s. 313.


title: Kommissionens Afgørelse af 19. august 2013 om anerkendelse af NEPCon, Danmark, som overvågningsorgan i henhold til forordning (EU) nr. 995/2010 om fastsættelse af krav til virksomheder, der bringer træ og træprodukter i omsætning

text:
               8.4.2014

               DA

               Den Europæiske Unions Tidende

               C 103/7

         KOMMISSIONENS AFGØRELSE
   af 19. august 2013
   om anerkendelse af NEPCon, Danmark, som overvågningsorgan i henhold til forordning (EU) nr. 995/2010 om fastsættelse af krav til virksomheder, der bringer træ og træprodukter i omsætning
   (2014/C 103/05)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 995/2010 af 20. oktober 2010 om fastsættelse af krav til virksomheder, der bringer træ og træprodukter i omsætning (1), særlig artikel 8, stk. 3, og
   ud fra følgende betragtninger:

               (1)

               Kommissionen modtog den 22. marts 2012 en ansøgning om anerkendelse af NEPCon, Danmark, med en erklæring om, at ansøgeren agter at fungere som et overvågningsorgan i alle medlemsstater med undtagelse af Italien.

               (2)

               Europa-Kommissionen bekræftede modtagelsen af ansøgningen den 22. marts 2012.

               (3)

               I overensstemmelse med artikel 2, stk. 5, i Kommissionens delegerede forordning (EU) nr. 363/2012 af 23. februar 2012 om procedureregler for anerkendelse og inddragelse af anerkendelse af overvågningsorganer i henhold til forordning (EU) nr. 995/2010 af 20. oktober 2010 om fastsættelse af krav til virksomheder, der bringer træ og træprodukter i omsætning (2), sendte Europa-Kommissionen den 31. oktober 2012 ansøgningen til høring i de berørte medlemsstater. Der er modtaget bemærkninger fra Tyskland, Frankrig, Sverige og Nederlandene inden for den fastsatte frist på en måned.

               (4)

               I henhold til artikel 3 i forordning (EU) nr. 363/2012 blev ansøgeren i en e-mail af 28. januar 2013 anmodet om at fremlægge supplerende oplysninger.

               (5)

               Den 7. februar 2013 fremlagde ansøgeren de ønskede supplerende oplysninger og indgav en revideret ansøgning.

               (6)

               I Bruxelles den 14. marts 2013 blev der holdt møde i en styringsgruppe i Kommissionen, som er nedsat specifikt for at vurdere ansøgninger om anerkendelse som overvågningsorganer, på hvilket ansøgeren personligt redegjorde for sin ansøgning.

               (7)

               I henhold til artikel 3 i forordning (EU) nr. 363/2012 blev ansøgeren i en e-mail af 26. marts 2013 anmodet om at fremlægge supplerende oplysninger og præciseringer.

               (8)

               Ansøgeren fremlagde de ønskede supplerende oplysninger og præciseringer og ændrede ansøgningen i overensstemmelse hermed den 29. april 2013.

               (9)

               På grundlag af de dokumenter, der er fremlagt af ansøgeren, konkluderede styringsgruppen den 20. juni 2013, at ansøgningen opfylder kravene i artikel 8, stk. 2, i forordning (EU) nr. 995/2010, og at Kommissionen kan anerkende ansøgeren som overvågningsorgan.

               (10)

               Europa-Kommissionen vurderede på grundlag af den forelagte dokumentation, om ansøgeren opfylder kravene i artikel 8, stk. 2, i forordning (EU) nr. 995/2010, og finder, at NEPCon, Danmark, Guldsmedgade 34, 1, 8000 Århus C, opfylder kravene i artikel 8, stk. 2, i forordning (EU) nr. 995/2010 —

         VEDTAGET DENNE AFGØRELSE:
   Artikel 1
   NEPCon, Danmark, Guldsmedgade 34, 1, 8000 Århus C, anerkendes som overvågningsorgan, jf. artikel 8, stk. 3, i forordning (EU) nr. 995/2010.
   Artikel 2
   Generaldirektøren for Generaldirektoratet for Miljø pålægges at sikre, at ansøgeren og de kompetente myndigheder i alle medlemsstater underrettes om denne afgørelse, og at afgørelsen offentliggøres straks på Kommissionens websted.

      Udfærdiget i Bruxelles, den 19. august 2013.

            På Kommissionens vegne

         Janez POTOČNIK

            Medlem af Kommissionen

      (1)  EUT L 295 af 12.11.2010, s. 23.

      (2)  EUT L 115 af 27.4.2012, s. 12.


title: Kommissionens afgørelse af 22. oktober 2014 om udnævnelse af et medlem af Den Europæiske Rådgivende Forbrugergruppe for Belgien og en suppleant til Den Europæiske Rådgivende Forbrugergruppe for Det Forenede Kongerige

text:
               28.10.2014

               DA

               Den Europæiske Unions Tidende

               C 381/4

         KOMMISSIONENS AFGØRELSE
   af 22. oktober 2014
   om udnævnelse af et medlem af Den Europæiske Rådgivende Forbrugergruppe for Belgien og en suppleant til Den Europæiske Rådgivende Forbrugergruppe for Det Forenede Kongerige
   2014/C 381/05
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Kommissionens afgørelse 2009/705/EF af 14. september 2009 om nedsættelse af en europæisk rådgivende forbrugergruppe (1), særlig artikel 4 og 5, og
   ud fra følgende betragtninger:

               (1)

               Medlemmer og suppleanter blev udnævnt for en treårig periode ved Kommissionens afgørelse af 18. juli 2013.

               (2)

               Medlemmer og suppleanter udskiftes om nødvendigt i den resterende del af den treårige periode, jf. proceduren i artikel 4. Hvis der kun skal udskiftes ét medlem eller én suppleant, der repræsenterer de nationale forbrugerorganisationer, indstiller de nationale organer eller myndigheder, uanset artikel 4, stk. 2, to nye kandidater, hvoraf Kommissionen udnævner én i henhold til artikel 4, stk. 3.

               (3)

               Der skal udnævnes et ordinært medlem, der skal repræsentere forbrugerorganisationer i Belgien, og en suppleant, der skal repræsentere forbrugerorganisationer i Det Forenede Kongerige, for den resterende del af den treårige mandatperiode på grundlag af indstillingen fra de nationale myndigheder i Belgien og Det Forenede Kongerige —

         BESTEMT FØLGENDE:
   Eneste artikel
   Følgende personer udnævnes til medlem af eller suppleant i Den Europæiske Rådgivende Forbrugergruppe indtil udløbet af mandatperioden for de nuværende medlemmer og suppleanter:

               Medlem af Den Europæiske Rådgivende Forbrugergruppe for Belgien

               Suppleant i Den Europæiske Rådgivende Forbrugergruppe for Det Forenede Kongerige

               Joost VANDENBROUCKE

               Aodhan O’DONNELL

      Udfærdiget i Bruxelles, den 22. oktober 2014.

            På Kommissionens vegne

            For formanden

         Paola TESTORI COGGI

            Generaldirektør for sundhed og forbrugere

      (1)  EUT L 244 af 16.9.2009, s. 21.